Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: kárpótlás megállapítására nincs jogi lehetõség, mert a nyugati hadifoglyok kárpótlására az 1992. évi XXXII. törvény
Paragraph Index: 298

1945. szeptember 1. közt amerikai hadifogoly volt”. Mivel a hadifogságban töltött idõ kezdetére és megszünésének idõpontjára vonatkozó panaszosi, illetve tanúnyilatkozatok eltértek a már hivatkozott irattár által igazolttól, és az említettek is eltértek a településnek az amerikai hadsereg által történõ elfoglalása idõpontjától, az OKKH a hadifogság kezdetének a település amerikaiak által történõ elfoglalásának idõpontját tekintette (1945. IV. 15.). Mivel ettõl az idõponttól 1945. szeptember 1-jéig (az irattár által igazolt idõpontig) nem telt el a jogszabályban rögzített több mint 6 hónap, ezért OKKH a kérelmet 1993. december 2. napján kelt 416113/5/1992. számú határozatával elutasította. A panaszos az elutasító határozatot a törvényes határidõben (1993. XII. 22. napján kelt) az OKKH-hoz benyújtott keresettel támadta meg, mely keresetet azonban 8 napon belül az OKKH az illetékes bírósághoz nem továbbította. A vizsgálat megállapította, hogy a kereseti kérelmet – annak az OKKH-hoz való benyújtását követõ – több mint 8 év elteltével a KKI csak azt követõen továbbította a bírósághoz, hogy a KKI fõigazgatóját az Országgyûlési Biztosok Hivatalának vezetõje az ügyben 2002. július 22. napján megkereste, bár a panaszos beadványa intézését 2002. évben is többször sérelmezte, mely sérelmekre panaszosnak a KKI Kárpótlási Fõosztálya 2002. április 29-én és 2002. május 20-án is reagált anélkül, hogy a KKI az OKKH által is a törvényes határidõben továbbítani elmulasztott jogorvoslati kérelem illetékes bíróság elé terjesztése iránt intézkedett volna. A vizsgálat megállapította, hogy a KKI a kereseti kérelmet a bírósághoz az ügy elintézésére nyitva álló határidõ lényeges túllépésével [annak benyújtását követõ több mint 8 év (!) elteltével] továbbította, s ezáltal mulasztást követett el. A mulasztás sérti panaszos jogállamiságból fakadó jogbiztonsághoz való jogát, mivelhogy az eljárás kiszámíthatatlanná vált. Ugyanakkor ez az eljárás sérti panaszos jogorvoslathoz való jogát is azáltal, hogy panaszos jogorvoslati joga érvényesülésének lehetõségét több mint 8 éven át korlátozta, mely az említett alkotmányos jogokkal összefüggésben visszásságot idézett elõ. Arra is tekintettel, hogy a vizsgálat lezárásának idõpontját megelõzõen a KKI a kereseti kérelmet már továbbította az illetékes bírósághoz, az országgyûlési biztos ajánlást nem tett, viszont kezdeményezte a KKI fõigazgatójánál olyan intézkedés megtételét, mely alkalmas arra, hogy a jövõben a vizsgált üggyel azonos eset ne forduljon elõ. A kezdeményezésben foglaltakat a KKI fõigazgatója elfogadta, s tájékoztatást adott az ennek alapján tett intézkedéseirõl. Az országgyûlési biztos a kezdeményezésére adott választ és tett intézkedéseket tudomásul vette. OBH 3498/2002. A mûvelõdéshez való alkotmányos joggal összefüggõ visszásságot okoz, ha a tanuló az elveszett diákigazolványa helyett annak érvényességi idején belül nem kap új igazolványt.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes